b'\n_START_ARTICLE_\nKenneth Geddes Wilson\n_START_SECTION_\n\xc5\xbdivljenje in delo\n_START_PARAGRAPH_\nWilson je leta 1956 diplomiral na Univerzi Harvard. Leta 1961 je doktoriral na Kalifornijskem tehnolo\xc5\xa1kem in\xc5\xa1titutu pod mentorstvom Murrayja Gell-Manna in Francisa Eugenea Lowa. Eno leto je bil zaposlen v Evropskem svetu za jedrske raziskave. Leta 1963 so ga izvolili za docenta na Univerzi Cornell. Tukaj je bil redni profesor fizike od leta 1971 do 1988._NEWLINE_Leta 1982 je za svoje delo na podro\xc4\x8dju kriti\xc4\x8dnih pojavov pri faznih prehodih prejel Nobelovo nagrado za fiziko.'